अब मैच टाई हो गया था और दक्षिण अफ्रीका को जीत के लिए सिर्फ एक रन की जरूरत थी। लांस क्लूजनर स्ट्राइक पर थे, फ्लेमिंग के ओवर की 4 गेंदें बची हुईं थी। दक्षिण अफ्रीका के ड्रेसिंग रूम और दर्शक दीर्घा में मौजूद अफ्रीकी क्रिकेट फैंस जश्न मनाने लगे थे। जाहिर सी बात है कि दक्षिण अफ्रीका में भी जश्न मन ही रहा होगा, उनकी टीम पहली बार विश्व कप के फाइनल में पहुंचने वाली थी। लेकिन, आखिरी ओवर की चौथी गेंद पर जो हुआ उसने दक्षिण अफ्रीकी क्रिकेट टीम को एक नया नाम दे दिया, 'चोकर्स' यानी अंतिम समय में हार मान लेने वाला।